Абвінавачанымі па "справе БелТА" застаюцца галоўныя рэдактары БелаПАН Ірына Леўшына і tut.by Марына Золатава. Леўшына абвінавачваецца па ч. 2 арт. 349 КК (несанкцыянаваны доступ да камп'ютарнай інфармацыі), як і астатнія фігуранты справы. Золатаву абвінавачваюць па ч. 2 арт. 425 КК (бяздзейнасць службовай асобы). Санкцыі па гэтым артыкуле прадугледжваюць ад штрафу да пяці гадоў пазбаўлення волі. Усяго па "справе БелТА" праходзілі 15 чалавек.